|  |  |  |
| --- | --- | --- |
| **Høringsparter** |  | Arbejdstilsynet  Landskronagade 33  2100 København Ø  T +45 70 12 12 88  E at@at.dk  www.at.dk  CVR 21481815  4. oktober 2024  J.nr. 2024 – 56220  J.nr. 2024-4669 |
| Høringsbrev |  |

Vedlagt fremsendes udkast til lovforslag om ændring af lov om arbejdsmiljø, lov om arbejdsskadesikring, lov om Arbejdsretten og faglige voldgiftsretter, lov om mægling i arbejdsstridigheder, lov om folkeskolen og lov om kommunal indsats for unge under 25 år.

(Ændring af reglerne om unges fritidsjobs, nedlæggelse af arbejdsmiljøcertifikatordningen, hjemmel til adfærdsbaseret kommunikation til ansatte m.fl., håndtering af oplysningspligten og retten til indsigt efter databeskyttelsesreglerne, Arbejdstilsynets anvendelse af kunstig intelligens, klarificering af reglerne om årsløn m.v., sagsbehandling i Arbejdsretten, undervisningspligtens ophørstidspunkt samt hjemmel til at kommunernes uddannelses- og erhvervsvejledning kan omfatte fritidsjob m.v.)

Eventuelle bemærkninger til lovforslaget bedes sendt på e-mail til [at@at.dk](mailto:at@at.dk) og [jb@at.dk](mailto:jb@at.dk) senest **den 8. november 2024.**

Høringsmaterialet er også tilgængeligt på [www.hoeringsportalen.dk](http://www.hoeringsportalen.dk).

De høringssvar, som Arbejdstilsynet modtager i forbindelse med høringen, vil blive offentliggjort på Høringsportalen. Ved afgivelse af høringssvar gives samtidig samtykke til offentliggørelse af høringssvaret, herunder afsenders adresse og mailadresse.

**Formål og indhold**

Formålet med lovforslaget er at udmønte dele af den politiske ”Aftale om flere unge i fritidsjob” fra september 2024. Det drejer sig om følgende initiativer:

* mulighed for at vejlede 13-17-årige om fritidsjob i den kommunale ungeindsats
* udvidelse af arbejdstidsreglerne for unge i alderen 15-17 år, der er færdige med grundskole eller lignende, og
* fremrykning af datoen for afslutningen af undervisningspligten.

Endvidere er formålet med lovforslaget at udmønte arbejdsmiljøforligskredsens beslutning om at nedlægge ordningen med anerkendte arbejdsmiljøcertifikater.

Herudover indeholder lovforslaget forslag om:

* Hjemmel til Arbejdstilsynets adfærdsbaserede kommunikation i forlængelse af intentionen i arbejdsmiljøaftalen fra 2023.
* Hjemmel til håndtering af retten til oplysning og retten til indsigt efter databeskyttelsesreglerne, når det er nødvendigt for udøvelsen af Arbejdstilsynets virksomhed og i forbindelse med Arbejdstilsynets samarbejde med andre offentlige myndigheder.
* Arbejdstilsynets anvendelse af kunstig intelligens i opgaveløsningen.
* Klarificering af reglerne om årsløn m.v. i arbejdsskadesikringsloven.
* Sagsbehandling i visse sager i Arbejdsretten samt kodificering af praksis for forrentning af bod.
* Konsekvensændringer som følge af bl.a. fusionen mellem FTF og LO samt nedlæggelsen af FA.

**Konsekvenser**

Forslaget vurderes ikke at have økonomiske eller administrative konsekvenser for erhvervslivet.

**Ikrafttræden**

Det foreslås, at loven træder i kraft den 1. juli 2025.

Det foreslås dog, at de fleste af ændringerne i arbejdsskadesikringsloven får virkning i sager om arbejdsulykker, der er indtrådt fra den 1. juli 2024, og erhvervssygdomme, der er anmeldt fra den 1. juli 2024 samt i sager, hvor der fra den 1. januar 2024 træffes afgørelse om tilkendelse af uddannelsesgodtgørelse.

Venlig hilsen

Jeanne Borgqvist

Chefkonsulent

JF

T +45 72208557

E jb@at.dk